Kurzus kódjai: BBN-FIL-402/06 BMA-FILD-402/06 TANM-FIL-402/06	
Kurzus megnevezése: Az ember(i)ség korrupciója. Az eredendő bűn a felvilágosodás filozófiájának tükrében	
Kurzus megnevezése angolul: The Corruption of Humanity. Concepts of the Original Sin in the Philosophies of Enlightenment	
Kurzus előadója: Hoványi Márton és Sághy Ádám	

Oktatás célja
1.	A kurzus egyik oktatási célja az, hogy a hallgatók a rossz általános, bölcseleti megközelítéseinek egy egészen konkrét, eredetileg teológiai tétel, nevezetesen az eredendő bűn felőli szegmensét megismerve gyarapítsák műveltségüket.
2.	Cél továbbá, hogy ennek a felvilágosodás filozófiai tradíciói felől érkező reflexiónak a teológiával való találkozása során a két gondolkodási paradigma különbségeit és hasonlóságát is a kérdezés tárgyává tegyük.
3.	Végül célja a kurzusnak az is, hogy a hallgatók önálló értelmezési utakat tudjanak kialakítani a rosszról gondolkodva.	

Tantárgy tartalma

A kurzus a felvilágosodás filozófiáinak tükrében kívánja megvizsgálni a rossz kérdését. Ennek az általános kérdésnek konkrét kiindulási alapját az eredendő bűn teológiai tétele adja meg, aminek meghatározó bölcseleti recepciója alakult ki a német, francia és angol nyelvű felvilágosodás korabeli gondolkodóinak írásaiban. Az eredendő bűn ókori teológiai tétjeit a teodícea modernségbeli kérdésfeltevései új kihívások elé állították. A kurzus egyúttal arra is rávilágít, hogy a kortárs filozófiai diskurzust milyen módon termékenyíti meg azóta is a vizsgált filozófiatörténeti megnyilatkozások sora. Ezen folyamatok áttekintése és kritikus értelmezése után, a kurzus hallgatóival közösen kíséreljük meg, egy a rosszról szóló önálló szisztematikus reflexió kialakítását. 

1.	Bevezetés (problémafelvetés, fogalmi háló, keretek)
2.	Eszmetörténeti előzmények I.: A rossz ókori értelmezésétől az eredendő bűn koncepciójáig - Augustinus
3.	Eszmetörténeti előzmények II.: Eclanumi Iulianus, Kálvin és a humanizmus
4.	Hermeneutikai kiindulópont: a német felvilágosodás reflexiói az eredendő bűnre
5.	Voltaire és Pascal az eredendő bűnről
6.	Az emberség romlatlansága Diderot-nál
7.	Rousseau teodíceai paradigmaváltása
8.	A rossz problémája Kant filozófiájában
9.	David Hume Beszélgetések a természetes vallásról című műve
10.	A felvilágosodás problémafelvetéséinek XX. századi recepciója: Ricœur és John Rawls
11.	Kortárs recepció - Hent de Vries: Kant és Derrida koncepióinak összehasonlító elemzése
12.	Szisztematikus reflexió és kurzuszárás

Gyakorlat	

Számonkérési és értékelési rendszere
A hallgatók a szemeszter során referátum formájában dolgozzák fel egy-egy téma szakirodalmát és azt önálló, kritikai értelmezésükkel együtt mutatják be az adott alkalmon. A kurzus utolsó előtti alkalmára egy legalább 1000, legfeljebb 5000 szó terjedelemben elkészített, saját szisztematikus reflexiót dolgoznak ki a rossz témájáról. Az esszé, a referátum valamint az órai munka alapján részesülhetnek ötfokozatú értékelésben.	

Irodalom
Augustinus, De praedestinatione sanctorum, Uő., Írások a kegyelemről és az eleve elrendelésről, ford. Hamvas Endre, Budapest, 2015, 173–215.
Kurt Flasch, A filozófia küzdőterei, ford. Isztray Simon, Műhely, 2015/2, 3–14. Online:
http://docplayer.hu/3610001-Tar-ta-lom-kurt-flasch-a-filozofia-kuzdoterei-isztray-simon-forditasa-3.html 
Kálvin János, Institutio Christianae Religionis. A keresztény vallás rendszere I – II,
Bp. 2014 (ICR), ICR III, 21-24 (79-131).
W. Schmidt-Biggemann, Teodícea és tények. A német felvilágosodás filozófiai profilja, ford. Boros Gábor és Simon József, Budapest, 2011 (A filozófia útjai 10), 99–125.
Voltaire, Candide, ford. Gyergyai Albert, Budapest, 2013.
Blaise Pascal, Gondolatok, ford. Pődör László, Szeged, 2014.
Jean-Jacques Rousseau, Emil, vagy a nevelésről, ford. Győry János, Budapest, 1997.
Jean-Jacques Rousseau, A társadalmi szerződésről, avagy a politikai jog elvei, ford. Kis János, Budapest, 1997 (Matúra bölcselet).
Immanuel Kant, Válasz a kérdésre: Mi a felvilágosodás. Uő., A vallás a puszta ész határain belül és más írások ford. Vidrányi Katalin. Gondolat Kiadó, 1980. 77 - 86. 
Immanuel Kant, A vallás a puszta ész határain belül. Uő., A vallás a puszta ész határain belül és más írások. ford. Vidrányi Katalin. Gondolat Kiadó, 1980. 129 - 335.
Ernst Cassirer, A felvilágosodás filozófiája, ford. Sheer Katalin, Budapest, 2007 (Mesteriskola), 179–255.
Ernst Cassirer, Rousseau, Kant, Goethe, Budapest 2008, 77 –135.
Denis Diderot, Bevezetés az alapelvekbe, avagy a filozófus avatása = Uő., Válogatott filozófiai művei, Budapest, 1951, 198–206.
Hent de Vries, Religion and Violence. Philosophical perspectives from Kant to Derrida, Baltimore-London, 2002, 102–110.
John Rawls, Az igazságosság elmélete, ford. Krokovay Zsolt, Budapest, 1997. (Kijelölt részekből kell referálni.)